Komission asetus (EY) N:o 2114/1999, annettu 5 päivänä lokakuuta 1999, jalostettujen maataloustuotteiden tuontia Sveitsistä koskevien tiettyjen toimenpiteiden toteuttamisesta Uruguayn kierroksen neuvottelujen tulosten huomioon ottamiseksi maatalouden alalla annetussa neuvoston asetuksessa (EY) N:o 1349/1999 säädettyjen toimenpiteiden toteuttamisen keskeyttämisestä ja asetuksen N:o 1496/1999 soveltamisen keskeyttämisestä



Virallinen lehti nro L 259 , 06/10/1999 s. 0005 - 0005



KOMISSION ASETUS (EY) N:o 2114/1999, annettu 5 päivänä lokakuuta 1999, jalostettujen maataloustuotteiden tuontia Sveitsistä koskevien tiettyjen toimenpiteiden toteuttamisesta Uruguayn kierroksen neuvottelujen tulosten huomioon ottamiseksi maatalouden alalla annetussa neuvoston asetuksessa (EY) N:o 1349/1999 säädettyjen toimenpiteiden toteuttamisen keskeyttämisestä ja asetuksen N:o 1496/1999 soveltamisen keskeyttämisestä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon jalostettujen maataloustuotteiden tuontia Sveitsistä koskevien tiettyjen toimenpiteiden toteuttamisesta Uruguayn kierroksen neuvottelujen tulosten huomioon ottamiseksi maatalouden alalla 21 päivänä kesäkuuta 1999 annetun neuvoston asetuksen (EY) N:o 1349/1999(1), sekä katsoo seuraavaa: 1) Sveitsi on 1 päivästä heinäkuuta 1999 muuttanut joidenkin yhteisöstä peräisin olevien jalostettujen maataloustuotteiden tuontitulleja; tämän seurauksena joidenkin tuotteiden tullit ovat nousseet noin 18 prosenttia; tämän vuoksi asetuksen (EY) N:o 1349/1999 1 artiklan 2 kohdassa tarkoitettuja vastavuoroisia toimenpiteitä yhteisön hyväksi ei enää sovelleta. 2) Asetuksella (EY) N:o 1349/1999 komissiolle annetaan valtuudet keskeyttää mainitussa asetuksessa säädettyjen toimenpiteiden toteuttaminen neuvoston asetuksen (EY) N:o 3448/93(2), sellaisena kuin se on viimeksi muutettuna komission asetuksella (EY) N:o 2491/98(3) 16 artiklassa säädettyä menettelyä noudattaen. 3) Komission asetuksessa (EY) N:o 1496/1999(4) vahvistetaan asetuksen (EY) N:o 3448/93 soveltamisalaan kuuluvien Sveitsistä lähtöisin olevien tavaroiden yhteisöön tuontiin 1 päivästä heinäkuuta 1999 30 päivään kesäkuuta 2000 sovellettavien maksujen maatalousosat ja lisätullit ottaen huomioon asetuksen (EY) N:o 1349/1999 liitteessä säädetyt perusmäärät. 4) Tässä asetuksessa säädetyt toimenpiteet ovat liitteeseen I kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Keskeytetään asetuksen (EY) N:o 1349/1999 1 artiklan 1 kohdassa säädettyjen perusmäärien soveltaminen. 2. Sveitsistä peräisin oleviin tavaroihin sovelletaan yhteisen tullitariffin maksujen maatalousosia ja asetuksen (EY) N:o 3448/93 4 artiklassa säädettyjä lisätulleja. 2 artikla Keskeytetään asetuksen (EY) N:o 1496/1999 soveltaminen. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä lokakuuta 1999. Komission puolesta Erkki LIIKANEN Komission jäsen (1) EYVL L 162, 26.6.1999, s. 1. (2) EYVL L 318, 20.12.1993, s. 18. (3) EYVL L 309, 19.11.1998, s. 28. (4) EYVL L 173, 9.7.1999, s. 68.